open-index/open-wikipedia-markdown huggingface dataset:
Ռոբերտ Գոլոբ

**Ռոբերտ Գոլոբ** (, ), սլովենացի գործարար և քաղաքական գործիչ, «Ազատության շարժում» կուսակցության առաջնորդ։ 2022 թվականի հունիսի 1-ից Սլովենիայի վարչապետ է։

## Կենսագրություն
Ծնվել է 1967 թվականի հունվարի 23-ին Սլովենիայի Սոցիալիստական Հանրապետությունում։ Կրթությունը ստացել է Լյուբլյանայի համալսարանում։

1994 թվականին Լյուբլյանայի համալսարանում ստացել է էլեկտրատեխնիկայի դոկտորի կոչում։ Այնուհետև նա Ատլանտայի Ջորջիայի Տեխնոլոգիական ինստիտուտում Ֆուլբրայթի ծրագրով դոկտորական աստիճան է ստացել։

2004 թվականին Ռոբերտ Գոլոբը դարձել է GEN-I-ի էներգառեսուրսային ընկերության համահիմնադիրը, որը վերահսկվում է պետության կողմից, որտեղ նախագահ է մնացել մինչև 2021 թվականը։

### Քաղաքական գործունեություն
1999 թվականի մայիսից մինչև 2000 թվականի հունիսը Գոլուբը եղել է էկոնոմիկայի նախարարության պետքարտուղար վարչապետ Յանեզ Դրնովշեկի կառավարությունում։ 2002 թվականին ընտրվել է Նովա Գորիցայի քաղաքային խորհրդում։ 2011 թվականին Գոլոբը անդամակցել է «Պոզիտիվնայա Սլովենիա» կուսակցությանը, որը հիմնել է Լյուբլյանայի քաղաքապետ Զորան Յանկովիչը։ 2013-2014 թվականներին, կուսակցության ներսում լարվածություն է առաջացել հիմնադիր և նախագահ Զորան Յանկովիչի և վարչապետ Ալյոնկա Բրատուշեկի միջև, Գոլոբը միջնորդական դեր է խաղացել երկու կողմերի միջև։

Կուսակցության ներսում վերջնական պառակտմամբ 2014 թվականի ապրիլին նա միացավ Ալյոնկա Բրատուշեկի անջատված կուսակցությանը՝ դառնալով նրա փոխնախագահներից մեկը։ Այս կուսակցության համար անհաջող 2014 թվականի խորհրդարանական ընտրություններից հետո, որտեղ նա ստացել է միայն չորս տեղ, Ռոբերտ Գոլոբը հեռացել է ազգային մակարդակով քաղաքականությունից՝ ակտիվ մնալով միայն տեղական մակարդակում՝ Նովա Գորիցա մունիցիպալիտետում։ 2010 թվականից մինչև 2014 թվականը Գոլոբը գլխավորել է Քրոմբերկ-Լոկեի շրջանային ժողովը՝ մինչև 2022 թվականը մնալով դրա անդամներից մեկը։

GEN-I ընկերության նախագահի մանդատի գործողության ավարտից հետո Գոլոբը որոշել է կրկին ակտիվ մասնակցություն ունենալ քաղաքականությանը։ 2022 թվականի հունվարին նա գլխավորել է ոչ մեծ արտախորհրդարանական «Կանաչ գործողություններ» կուսակցությունը և այն վերանվանել «Ազատության շարժում»։ 2022 թվականի ապրիլի 24-ին Սլովենիայի պետական ժողովում «Ազատության շարժումը» խորհրդարանական ընտրություններում ստացավ 41 տեղ՝ 90-ից։

## Ծանոթագրություններ

Կատեգորիա:20-րդ դարի քաղաքական գործիչներ
Կատեգորիա:Լյուբլյանայի համալսարանի շրջանավարտներ
Կատեգորիա:Պետության գործող ղեկավարներ
Նյու Յորք (մարզադաշտ)

**«Նյու Յորք» մարզադաշտ** (), մարզադաշտ Անգլիայի Հարավային Յորքշիր կոմսության Ռոթերհեմ քաղաքում։ Հանդիսանում է «տնային» մրցասպարեզը «Ռոթերհեմ Յունայթեդ» ֆուտբոլային ակումբի, որը միաժամանակ նրա սեփականատերն ու կառավարիչն է։ Անվանման հիմքում ընկած է այն ընկերության անունը, որը նախկինում շուրջ 150 տարի շարունակ զբաղեցրել է տարածքը և հայտնի է եղել նրանով, որ հակահրդեհային հիդրատներ է մատակարարել ամերիկյան Նյու Յորք քաղաքին։ Տարածքի համար տևական վեճերից հետո 2011 թվականի հունիսին նոր մարզադաշտի 17 մլն. ֆունտ ստեռլինգ արժողությամբ շինարարությունը վերջապես սկսվել է։ Նորակառույցն իր դռները պաշտոնապես բացել է 2012 թվականի մարտի 12-ին։ Ընդ որում՝ բացման հանդսավոր արարողությանը մասնակցել է Քենտի կոմս Էդվարդ դը Քենտը։ Առաջին խաղն այստեղ կայացել է 2012 թվականի հուլիսի 21-ին «Ռոթերհեմ Յունայթեդ»-ի և «Բառնսլի»-ի միջև և ավարտվել է 2:1 հաշվով՝ հօգուտ տանտերերի։ Անգլիայի ֆուտբոլի լիգայի առաջնության առաջին խաղը նորակառույց մրցասարեզում տեղի է ունեցել 2012 թվականի օգոստոսի 18-ին. «Ռոթերհեմ Յունայթեդ»-ը մրցել է «Բերտոն Ալբիոն»-ի դեմ և 11 441 հանդիսականների ներկայությամբ հաղթանակ տարել խոշոր՝ 3:0 հաշվով։ Պաշտոնապես գրանցված առաջին գոլի հեղինակ է դարձել Դանիել Նարդիելլոն։

«Նյու Յորք» մարզադաշտում կայացել են նաև մջազգային մրցախաղեր։ 2014 թվականի ապրիլի 14-ին ֆուտբոլի Անգլիայի մինչև 18 տարեկանների հավաքականն այստեղ մրցել է գերմանացի հասակակիցների հետ և 9000 ֆոտբոլասերների ներկայությամբ հաղթանակ տարել 2-1 հաշվով։ 2022 թվականի հուլիսին այստեղ անց են կացվել Եվրոպայի կանանց ֆուտբոլի առաջնության հանդիպումներից մի քանիսը։

* «Նյու Յորք» մարզադաշտում հանդիսականների առավելագույն թվաքանակի ռեկորդը սահմանվել է 2013 թվականի սեպտեմբերի 7-ին, երբ այստեեղ 11 758 ֆուտբոլասերներ հետևել են  «Շեֆիլդ Յունայթեդ»-ի դեմ տանտերերի մրցապայքարին։

## Պատկերասրահ

NYS North Stand.jpg|Հյուսիսային տրիբունան
Main Stand NYS.jpg|Գլխավոր տրիբունան


## Ծանոթագրություններ

## Արտաքին հղումներ
* aessealnewyorkstadium.com: Website des AESSEAL New York Stadium (englisch)
* footballgroundguide.com: Rotherham United – AESSEAL New York Stadium (englisch)
* tothe92.co.uk: Rotherham United FC – New York Stadium (englisch)
* building-rotherham-united-new-york-stadium.co.uk: Website über den Bau des New York Stadium  (englisch)

Կատեգորիա:2011 հիմնադրումներ
Կատեգորիա:Մարզադաշտեր Անգլիայում
Կատեգորիա:Ֆուտբոլային մարզադաշտեր
Սիլիկյան (Երևանի թաղամաս)

**Սիլիկյան** (հայտնի է նաև որպես *«3-րդ գյուղ»*), թաղամաս Երևանի Աջափնյակ վարչական շրջանում։

«Սիլիկյան» է անվանվել ի պատիվ հայ ականավոր ռազմական գործիչ, Հայաստանի ազգային հերոս Մովսես Սիլիկյանի։ Նախկինում կոչվել է «Սպանդարյան»։

## Նկարագրություն
### Փողոցներ
մինի|աջից|Արցախյան պատերազմում զոհված զինվորներին նվիրված հուշահամալիր
Սիլիկյան թաղամասը ներառում է հետևյալ փողոցները.

* Աշտարակի խճուղի
* Սիլիկյան թաղամաս 1-րդ փողոց
* Սիլիկյան թաղամաս 2-րդ փողոց
* Սիլիկյան թաղամաս 3-րդ փողոց
* Սիլիկյան թաղամաս 4-րդ փողոց
* Սիլիկյան թաղամաս 5-րդ փողոց
* Սիլիկյան թաղամաս 6-րդ փողոց
* Սիլիկյան թաղամաս 7-րդ փողոց
* Սիլիկյան թաղամաս 8-րդ փողոց
* Սիլիկյան թաղամաս 9-րդ փողոց
* Սիլիկյան թաղամաս 10-րդ փողոց
* Սիլիկյան թաղամաս 11-րդ փողոց
* Սիլիկյան թաղամաս 12-րդ փողոց
* Սիլիկյան թաղամաս 13-րդ փողոց

### Նշանակալի կառույցներ
* «Սիլիկյան» գերեզմանատուն
* Երևանի թիվ 108 միջնակարգ դպրոց
* Զինվորական հուշահամալիր (Սիլիկյան)

## Ծանոթագրություններ

Կատեգորիա:Աջափնյակ վարչական շրջանի թաղամասեր
Շերիդա Սպիցե

**Շերիդա Սպիցե** (, ), նիդերլանդացի ֆուտբոլիստ, «Այաքս» ակումբի և Նիդերլանդների հավաքականի կիսապաշտպան։ 2017 թվականի Ֆուտբոլի կանանց Եվրոպայի առաջնության չեմպիոն։ Նիդերլանդների հավաքականի կազմում անցկացրած խաղերի թվով ռեկորդակիր (188)։

## Գործունեություն
Մասնագիտական գործունեություն սկսել է «Հերենվենի» կազմում 2007 թվականին։

2013 թվականին հայտարարել է ապագայում «Լիլեստրյոմ» տեղափոխվելու մասին՝ դառնալով առաջին նիդերլանդացի ֆուտբոլիստուհին, որի տեղափոխման համար վճարել են գումար։

2014 թվականի մրցաշրջանի արդյունքներով ներառվել է Նորվեգիայի առաջնության խորհրդանշական հավաքականի կազմում։

Նիդերլանդների հավաքականի կազմում հանդես է եկել 2009, 2013 և 2017 թվականների Եվրոպայի առաջնություններում, ինչպես նաև 2015 թվականի աշխարհի առաջնությունում։

## Նվաճումներ
; «Տվենտե»
* ԲեՆե լիգայի հաղթող՝ 2012/13, 2013/14

; «Լիլեստրյոմ»
* Նորվեգիայի չեմպիոն՝ 2014, 2015, 2016
* Նորվեգիայի կանանց ֆուտբոլի գավաթակիր՝ 2014, 2015, 2016

; «Վոլերենգա»
* Նորվեգիայի չեմպիոն՝ 2020
* Նորվեգիայի կանանց ֆուտբոլի գավաթակիր՝ 2020

;«Այաքս»
* Էրեդիվիզի գավաթակիր՝ 2020/21

; Նիդերլանդներ
* Եվրոպայի չեմպիոն՝ 2017
* Ալգարվե գավաթի հաղթող՝ 2018

## Անձնական կյանք
Ապրում է ընկերուհու՝ Ջոլիենի հետ, մեծացնում են երեխային։

## Ծանոթագրություններ

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Այաքսի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Հերենվենի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Տվենտեի ֆուտբոլիստներ
Ալիշա Լեման

**Ալիշա Լեման** (, ),  շվեյցարացի ֆուտբոլիստ, «Ասթոն Վիլլա» ակումբի և Շվեյցարիայի հավաքականի հարձակվող։

## Ակումբային կարիերա
Նա իր պրոֆեսիոնալ կարիերան սկսել է «Յանգ Բոյզ» ակումբում։ 2018 թվականի օգոստոսին նա պայմանագիր է կնքել «Վեսթ Հեմ Յունայթեդ»-ի հետ։ «Մրճահարների» մարզիչ Մեթ Բերդը տպավորված է եղել Լեմանի խաղով Եվրոպայի երիտասարդական առաջնությունում, որը հյուրընկալվել է Շվեյցարիայի կողմից։ 2019 թվականի ապրիլին այն բանից հետո, երբ Ալիշան խփել է 8 գոլ և օգնել ակումբին դուրս գալ Անգլիայի գավաթի եզրափակիչ, «Վեսթ Հեմ Յունայթեդ»-ը  երկարաձգել է նրա պայմանագիրը։

2021 թվականի հունվարի 27-ից, մինչև մրցաշրջանի ավարտը, Լեմանը խաղացել է  «Էվերթոն»-ի կազմում»։ Մրցաշրջանի ավարտին Ալիշան դարձել է «Աստոն Վիլլայի» ֆուտբոլիստ»։

## Միջազգային կարիերա
Լեմանը Շվեյցարիայի հավաքականի կազմում իր նորամուտը նշել է 2017 թվականի հոկտեմբերին։ Նա իր առաջին գոլն ազգային հավաքականի կազմում խփել է 2018 թվականի մարտի 2-ին՝ Կիպրոսի կանանց գավաթի Ֆինլանդիայի դեմ խաղում։

## Անձնական կյանք
Լեմանը բիսեքսուալ (երկսեռական)  է,  նա նախկինում հարաբերությունների մեջ է եղել Շվեյցարիայի հավաքականի մեկ այլ խաղացող Ռամոնա Բախմանի հետ։ Նա այժմ հանդիպում է «Ասթոն Վիլլա»-ի  բրազիլացի խաղացող Դուգլաս Լուիսի հետ։

## Ծանոթագրություններ

## Աղբյուրներ
* 
* Профиль на сайте женского футбольного клуба «Астон Вилла»
* Профиль на сайте швейцарского футбольного союза 

Կատեգորիա:Էվերթոնի ֆուտբոլիստներ
Կատեգորիա:Կանանց ֆուտբոլի հարձակվողներ
Կատեգորիա:Յանգ Բոյզի ֆուտբոլիստներ
Կատեգորիա:Շվեյցարացի կին ֆուտբոլիստներ
Կատեգորիա:Շվեյցարիայի հավաքականի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Քանաքեռ ՀԷԿ (թաղամաս)

մինի|Քանաքեռի ջրաէլեկտրակայանը՝ համանուն թաղամասում
**Քանաքեռ ՀԷԿ թաղամաս**` Երևանի թաղամասերից մեկը՝ ձևավորված Քանաքեռի ջրաէլեկտրակայանի շուրջ տարածքում։ Մաս է կազմում է Արաբկիր վարչական շրջանի։

## Դիրքը
Քանաքեռ ՀԷԿ թաղամասը զբաղեցնում է Հրազդան գետի ձախակողմյան մասը՝ Երևանի հյուսիսային սկզբնամասից սկսած մինչև Նիկողայոս Ադոնցի փողոց։ Համապատասխանաբար արևմտյան սահմանագիծը անցնում է Հրազդան գետով, իսկ արևելյանը՝ Թբիլիսյան խճուղիով։

Տարածքում գտնվող հուշարձանների մեջ է մտնում 1936 թվականին Մարկ Գրիգորյանի նախագծով կառուցված հիդրաէլեկտրակային հիմնական շենքը։ Տարածքում են գտնվում նաև մի շարք միջնադարյան քարանձավներ, որոնք զբաղեցնում են Հրազդանի կիրճի ողջ երկայնքը՝ մինչև նախկին Երևանի բերդը ու հարավ։ Թաղամասում էն գտնվում խորհրդային շրջանի մնացած մի շարք այլ գործարանային տարածքներ։ 2011 թվականին այստեղ բացվել է Այբ դպրոցը։ Տարածքում պատմական բնակավայրերի մասին տեղեկություններ չկան։

## Հետաքրքիր փաստեր
Այս տարածքում Երկրորդ աշխարհամարտի ավարտին մոտ ու հետագա մի քանի տարիներին գտնվում էր նացիստական ռազմագերիների երևանյան՝ կենտրոնական ճամբարը։

Թաղամասի կլիման չոր է։ Առկա են նաև ուժգին քամիներ՝ նույնիսկ ողջ տարածաշրջանի համար շոգ ամառային շրջանում։

2020-ական թվականների սկզբի դրությամբ թաղամասի հարավային մասում կառուցվում են բազմաթիվ բարձրահարկ շենքեր՝ Ադոնցի փողոցի երկայնքով ու դեպի թաղամասի խորքը՝ Ղափանցյան փողոցի շուրջ։ Հյուսիսային մասերը զբաղեցված են ցածրահարկ առանձնատներով։

## Ծանոթագրություններ

Կատեգորիա:Արաբկիր վարչական շրջանի թաղամասեր
Լառա Դիքենման

**Լառա Ջոյ Դիկենման** (, ), շվեյցարացի ֆուտբոլիստ, ով հանդես է գալիս որպես պաշտպան և կիսապաշտպան։ Խաղում է «Վոլֆսբուրգ»-ի և Շվեյցարիայի հավաքականի կազմում։

## Կարիերա
Լառա Դիքենմանը ծնվել է Լյուցեռն կանտոնի Կրինս քաղաքում։ 8 տարեկանից սկսել է զբաղվել ֆուտբոլով, հանդես է եկել «Կրինս» ֆուտբոլային ակումբի դպրոցում՝ խաղալով տղաների հետ։ 2000 թվականին տեղափոխվել է «Զուրզե» թիմ (այժմ՝ «Լյուցեռն»)։ Ակումբի հետ երեք անգամ անընդմեջ (2002-2004 թվականներին) դարձել է Շվեյցարիայի չեմպիոն։ 2003/2004 մրցաշրջանի արդյունքներով ճանաչվել է երկրի լավագույն ֆուտբոլիստ։

2004 թվականին տեղափոխվել է ԱՄՆ՝ հանդես գալով Օհայո նահանգի համալսարանի թիմում։ Դեբյուտային մրցաշրջանում ճանաչվել է տարվա Big Ten նորեկ։ Երկրորդ կուրսում սովորելու ընթացքում նրան հրավիրել են Շվեյցարիայի հավաքական, և Դիքենմանը բաց է թողել NCAA-ի առաջնության խաղերի մի մասը։ Երրորդ մրցաշրջանում ունեցած  ելույթների արդյունքներով ճանաչվել է թիմի MVP և ընդգրկվել NCAA առաջնության խորհրդանշական հավաքականի կազմում։

2008 թվականի դեկտեմբերի 14-ին ավարտել է համալսարանը՝ ստանալով միջազգային տնտեսական հարաբերությունների բակալավրի դիպլոմ։ Դարձել է Օհայո նահանգի համալսարանի առաջին ֆուտբոլիստը, ով ընդգրկվել է Հերմանի գավաթի հավակնորդների ցուցակում։

### Պրոֆեսիոնալ կարիերա
Պրոֆեսիոնալ ակումբներում սկսել է հանդես գալ սովորելու ընթացքում, արձակուրդների ժամանակ՝ 2006 թվականին ութ խաղ է խաղացել «Նյու-Ջերսի Ուայլդկետս»-ի, իսկ 2007 թվականին՝ տասնմեկ խաղ «Ջերսի Սքայ Բլյու»-ի կազմում։ 2007 թվականին ճանաչվել է W Լիգայի MVP։

Չորրորդ կուրսում խաղացել է «Ցյուրիխ»-ի կազմում՝ 2008/2009 մրցաշրջանում դառնալով Շվեյցարիայի չեմպիոն։ Ավարտելուց հետո պայմանագիր է կնքել «Լիոն»-ի հետ։ 2009/2010 մրցաշրջանից դարձել է ակումբի հիմնական խաղացողներից մեկը։ 2009 թվականի նոյեմբերի 29-ին առաջին հեթ-տրիկն է խփել իր պրոֆեսիոնալ կարիերայի ընթացքում։ 2015 թվականի ապրիլին տեղափոխվել է «Վոլֆսբուրգ»։

### Հավաքականի կազմում
2002 թվականի օգոստոսի 14-ին, 16 տարեկանում, Դիքենմանն իր նորամուտը նշել է ազգային հավաքականում՝ գնդակ խփելով Ֆրանսիայի հավաքականի դարպասը։ Ազգային հավաքականի կազմում հանդես է եկել 2015 թվականի աշխարհի և 2017 թվականի Եվրոպայի առաջնություններում։

## Նվաճումներ
 Զուրզում՝  
* Շվեյցարիայի չեմպիոն՝ 2001/02, 2002/03, 2003/04
 Ցյուրիխոխում՝ 
* Շվեյցարիայի չեմպիոն՝ 2008/09
 Լիոնում՝
* Ֆրանսիայի չեմպիոն՝ 2009/10, 2010/11, 2011/12, 2012/13, 2013/14, 2014/15
* Ֆրանսիայի գավաթակիր՝ 2011/12, 2012/13, 2013/14, 2014/15
* Չեմպիոնների լիգայի հաղթող՝ 2010/11, 2011/12
 Վոլսբուրգում՝
* Գերմանիայի չեմպիոն՝ 2016/17
* Գերմանիայի գավաթակիր՝ 2015/16, 2016/17

## Ծանոթագրություններ

## Արտաքին հղումներ
* Պաշտոնական կայք
* Պրոֆիլը soccerway.com-ում

Կատեգորիա:Կանանց ֆուտբոլի կիսապաշտպաններ
Կատեգորիա:Շվեյցարացի կին ֆուտբոլիստներ
Կատեգորիա:Շվեյցարիայի հավաքականի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Ցյուրիխի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Օհայո նահանգի համալսարանի շրջանավարտներ
Կատեգորիա:Կանանց ֆուտբոլի պաշտպաններ
Նադին Անգերեր

**Նադին Անգերեր** (, ), գերմանացի ֆուտբոլային մարզիչ և ֆուտբոլիստուհի. որպես դարպասապահ՝ հանդես է եկել մի շարք ակումբների և Գերմանիայի կանանց ֆուտբոլի ազգային հավաքականի կազմում, նվաճել բազմաթիվ տիտղոսներ, մրցանակներ, պարգևներ, այդ թվում՝ ՖԻՖԱ-ի «Ոսկե գնդակ»։ Աշխարհի կրկնակի (2003 և 2007 թթ.), Եվրոպայի հնգակի չեմպիոնուհի է (1997, 2001, 2005, 2009, 2013 թթ.), օլիմպիական խաղերի եռակի բրոնզե մեդալակիր (2000, 2004, 2008 թթ.): Ներկայումս հանդես է գալիս ԱՄՆ-ի կանանց ֆուտբոլի ազգային լիգայի առաջնությանը մասնակցող «Փորթլենդ Թորնս» ակումբում (Portland Thorns FC)՝ և՛ որպես դարպասապահ, և՛ որպես այդ թիմի դարպասապահների մարզիչ։ Մինչ այդ խաղացել է կանանց ֆոտբոլային հետևյալ թիմերում. «Բավարիա» (Մյունխեն), «Տուրբին» (Պոտսդամ), FFC Frankfurt, «Djurgårdens IF» (Շվեդիա), «Brisbane Roar» (Ավստրալիա)։ Մարզական իր երկարատև կարիերայի ընթացքում ճանաչվել է աշխարհի լավագույն ֆուտբոլային դարասապահուհիներից մեկը։ Թե՛ կին և թե՛ տղամարդ դարպասապահներից առաջինը նա է հչակվել ՖԻՖԱ-ի «Տարվա լավագույն խաղացող» (2014 թվականին)։ 2011 թվականին ընտրվել է Գերմանիայի կանանց ֆուտբոլի ազգային հավաքականի ավագ։ 2015 թվականի մայիսի 13-ին Նադին Անգերերը հայտարարել է, որ այլևս հանդես չի գալու միջազգային մրցումներում։

## Պարգևներ
* Աշխարհի լավագույն ֆուտբոլիստ. 2013 
* Եվրոպայի լավագույն ֆուտբոլիստ. 2013 
* Եվրոպայի ֆուտբոլի առաջնության լավագույն խաղացող. 2013 
* 2013 թ. ընդգրկվել է Եվրոպայի բոլոր աստղերի հավաքականի կազմում։ 
* 2007 թ. աշխարհի առաջնության լավագույն դարպասապահ (մրցաշարում ոչ մի գոլ բաց չի թողել) 
* 2007 թ. ճանաչվել է Բրանդենբուրգի «Տարվա մարզուհի»
* DFB Hallen Pokal-ի լավագույն դարպասապահ (2007 թ.) [20]
* «Տարվա մարզուհի» վարկանիշային ցանկում գրավել է 3-րդ տեղը (2007 թ.):

## Ծանոթագրություններ

## Արտաքին հղումներ
* Պաշտոնական կայքէջը  
* Profile  at DFB 
* Player German domestic football stats  at DFB
* 
* 

Կատեգորիա:2004 թվականի Ամառային օլիմպիական խաղերի բրոնզե մեդալակիրներ
Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Կատեգորիա:Բավարիա Մյունխենի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի կին ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Նյուրնբերգի ֆուտբոլիստներ
Կատեգորիա:Ոսկե գնդակի մրցանակակիրներ
Կատեգորիա:Ֆիզիոթերապևտներ
Կատեգորիա:Ֆուտբոլի Եվրոպայի չեմպիոններ
Կատեգորիա:Ֆուտբոլի աշխարհի չեմպիոններ
Կատեգորիա:Կանանց ֆուտբոլի դարպասապահներ
Բիզնես ինկուբատոր

**Բիզնես ինկուբատոր** (), կազմակերպություն կամ որևէ կազմակերպության նախաձեռնություն, որը փորձում է օգնել ստարտափ ընկերություններին, անհատ ձեռներեցներին կամ գաղափարակրերին զարգացնել իրենց բիզնես գաղափարը՝ վերջիններիս տրամադրելով ծառայությունների ամբողջական շրջանակ՝ սկսած կառավարման ուսուցումից և գրասենյակային տարածքից մինչև վենչուրային կապիտալի կամ այլ տեսակի ֆինանսավորմամբ։

Բիզնես ինկուբացիայի ազգային ասոցիացիան (*NBIA*) սույն ձևաչափը բնորոշում է որպես բիզնես աջակցության ծրագիր, որը թիրախավորում է ստարտափային և վաղ շրջանում գտնվող ընկերություններին՝ նպատակ ունենալով բարելավել վերջիններիս՝ առողջ և հարակայուն ձեռնարկության վերածվելու հնարավորությունները։

Գիտահետազոտական և տեխնոլոգիական պարկերից ինկուբատորները տարբերվում են ստարտափների և վաղ շրջանում գտնվող ձեռնարկություններին թիրախավորմամբ։ Մյուս կողմից, գիտահետազոտական և տեխնոլոգիական պարկերը հակված են առավել լայնածավալ նախագծեր իրագործելու, որոնք հյուրընկալում են բազմաթիվ հաստատությունների՝ կորպորատիվ, պետական կամ համալսարանական լաբորատորիաներից մինչև շատ փոքր ընկերություններ։ Հետազոտական և տեխնոլոգիական պարկերի մեծ մասը չի առաջարկում բիզնես աջակցության ծառայություններ, որոնք էլ համարվում են բիզնես ինկուբացիոն ծրագրրերի այցեքարտը։ Այնուամենայնիվ, հետազոտական և տեխնոլոգիական մի շարք պարկերում գործում են ինկուբացիոն ծրագրեր։

## Ծանոթագրություններ

## Արտաքին հղումներ

Կատեգորիա:Կազմակերպությունների տեսակներ
Սով Բենգալիայում (1943)

մինի|Սով Բենգալիայում, 1943
**Սով Բենգալիայում 1943 թվականին** (Բենգալերեն՝ পঞ্চাশের মন্বন্তর) իրադարձություն Բրիտանական Բենգալիայում (այժմ բաժանված Հնդկաստանի ու Բանգլադեշի միջև), որին ըստ տարբեր գնահատականների՝ զոհ է գնացել 0.8-ից մինչև 3.60 միլիոն մարդ։

## Բնական նախապայմանները
Սովի անմիջական պատճառը սննդի սաստիկ պակասն էր։ Երկրորդ համաշխարհային պատերազմի ժամանակ Բենգալիայում աճեցվում էր բրնձի երեք հիմնական կուլտուրա՝ ձմռանը հավաքվող «ամանը», աշնանը հավաքվող «աուսը» և գարնանը հավաքվող «բորոն»։ Ամանը կազմում էր բրնձի ընդհանուր արտադրության մոտ 70%-ը, սակայն 1942 թվականի ձմեռային ցիկլոնը ոչնչացրեց բերքի զգալի մասը հարավային ափամերձ շրջաններում, և հետագա ավելորդ անձրևներն ու ջրհեղեղները ավելի մեծ վնաս պատճառեցին։ Ընդհանուր առմամբ տուժել է 3200 քառակուսի մղոն հողատարածք, որից 450 քառակուսի մղոնը ոչնչացվել է մակընթացային ալիքների կողմից, իսկ 400 քառակուսի մղոնը տուժել է ջրհեղեղից։ Բորբոսն էլ ավելի մեծ վնաս հասցրեց՝ ոչնչացնելով բրնձի որոշ տեսակների 50%-ից մինչև 90%-ը։

## Երկրորդ աշխարհամարտի ազդեցությունը
Բիրմայի ճապոնական օկուպացիան բացառեց բրնձի ներկրման հնարավորությունը, որը կազմում էր բենգալյան շուկայի մոտ 20%-ը։ Բիրմայի օկուպացիան նաև առաջացրեց բրնձի գների աճ, քանի որ վերավաճառողները սկսեցին գնել բենգալյան բերքը։ 1942 թվականի դեկտեմբերից հետո վեց ամսում բրնձի գինը գրեթե եռապատկվեց։ Բրնձի պակասի պատճառով խուճապը միայն բարձրացրեց գները։ Այնուամենայնիվ, վիճակագրության վերլուծությունը ցույց է տալիս, որ բրնձի հասանելիության մակարդակն ընդամենը 5%-ով ցածր է եղել նախորդ տարվա համեմատ և 13%-ով ավելի, քան 1941 թվականին։ Բացի այդ, ցորենի արտահանման աճը փոխհատուցեց բրնձի բերքի նվազումը, ուստի 1943 թվականին Բենգալիայում սննդի իրական պակաս չկար։ Գները բարձրացան բրնձի պակասի մասին լուրերի հետևանքով, և ոչ թե բուն բերքի ձախողման պատճառով. սովը պայմանավորված էր շուկայական շահարկումներով։

## Բրիտանական գաղութային քաղաքականությունը
Բրիտանական վարչակազմի գործողությունները հաճախ նշվում են որպես սովի պատճառներից մեկը։ 1943 թվականի առաջին յոթ ամիսներին 80,000 տոննա պարենային հացահատիկ է դուրս բերվել սովամահ Բենգալից։ Իշխանությունները, վախենալով ճապոնական ներխուժումից, դիմեցին այրված երկրի մարտավարությանը։ Մասնավորապես, առգրավվել են բոլոր նավակները, որոնք կարող էին տեղափոխել ավելի քան 10 մարդ (ընդհանուր առմամբ՝ 66500 նավ։ Սա խաթարեց ներքին ջրային տրանսպորտի համակարգը, քանի որ բնակիչները նավակներով ձկնորսություն էին անում և սնունդ տանում շուկաներ։ Հնդիկ տնտեսագետ Ամարտյա Սենը պնդում է, որ Բենգալիայում սովը պայմանավորված էր քաղաքների տնտեսական բումով, որը բարձրացրեց պարենային գները և դրանով իսկ սովի դատապարտեց միլիոնավոր գյուղացիների, որոնց եկամուտը մնաց անփոփոխ։ Բրիտանական կառավարությունը կարող էր օգնել գաղութին պարենային օգնությունով, սակայն, ըստ Սենի, այն քիչ հետաքրքրություն ուներ աղքատներին օգնելու հարցում։

## Խնդրի ուսումնասիրությունը
Խնդիրը մանրամասն ուսումնասիրել հնաավոր չի, քանի որ առկա վիճակագրության մեծ մասը կասկածելի է։ Մեկ այլ խնդիր է նաև խնդրի չափազանց քաղաքականացումը։

## Ծանոթագրություններ

Կատեգորիա:Աղետներ Ասիայում
Կատեգորիա:Բենգալիա
Կատեգորիա:Բրիտանական գաղութներ
Կատեգորիա:Հնդկաստանի պատմություն
Դերեկ Ջոզեֆ

**Դերեկ Ջոզեֆ** (), Պակիստանի բանակի սպա էր, ծագումով հայ և 1971թ. հնդկական պատերազմի վետերան։ Ջոզեֆը միացավ Պակիստանի բանակին 1969թ.-ին, իսկ ավելի ուշ կռվեց 1971թ. հնդկա-պակիստանյան պատերազմում, որտեղ ոչնչացրեց հնդկական յոթ տանկ։  Պատերազմի ժամանակ իր գործողությունների համար արժանացել է Թամղա-ի-Ջուրատին։  Պատերազմից հետո Ջոզեֆը ընտրեց որպես պատգամավոր ուղարկվել Արաբական Միացյալ Էմիրությունների զինված ուժեր, որտեղ նա ծառայեց երեք տարի, նախքան Պակիստան վերադառնալը։  Թոշակի է անցել փոխգնդապետի կոչումով։  Նա մահացել է 2021 թվականի հուլիսի 29-ին Փեշավար քաղաքում։

## Անձնական կյանք
Ջոզեֆը ծնվել է 1945 թվականի նոյեմբերի 13-ին Բրիտանական Հնդկաստանի հյուսիս-արևմտյան սահմանամերձ նահանգի Փեշավար քաղաքում։  Էդվարդես քոլեջի թոշակի անցած պրոֆեսոր Դենիս Ջոզեֆը և Դերեկ Ջոզեֆի եղբայրն ասում է, որ իրենց ընտանիքը Հայաստանից եկել է Աֆղանստան և մնացել Քաբուլում և Նանգարհարում՝ նախքան Բրիտանական Հնդկաստան տեղափոխվելը Աֆղանստանից բրիտանական զորքերի դուրսբերումից հետո։  Ջոզեֆի ընտանիքը ժամանել է Փեշավար՝ Հյուսիս-արևմտյան սահմանամերձ նահանգի մայրաքաղաքը 1890 թվականին և այդ ժամանակվանից մնացել է այնտեղ։  Դերեկ Ջոզեֆի հայրը՝ դոկտոր Փոլ Ջոզեֆը, ընդհանուր վիրաբույժ էր Փեշավարի Mission Hospital-ում, իսկ մայրը սովորեցնում էր անգլերեն լեզու տարբեր քոլեջներում։

## Զինվորական կարիերա
Ջոզեֆը զորակոչվել է Պակիստանի բանակ 1969 թվականի ապրիլի 20-ին և ավելի ուշ մասնակցել 1971 թվականի հնդկա-պակիստանյան պատերազմին։ Պատերազմի ընթացքում նա ոչնչացրեց յոթ հնդկական տանկ և իր քաջության համար պարգևատրվեց Թամղա-ի-Ջուրատով։

## Նրա մահը
Դերեկ Ջոզեֆը մահացել է 2021 թվականի հուլիսի 29-ին Փեշավար քաղաքում։  Նրան հուղարկավորել են զինվորական մեծ պատիվներով Փեշավար քաղաքի զինվորական գերեզմանոցում։  Պակիստանի մի շարք պաշտոնաթող զինվորականներ և քաղաքացիական ծառայողներ Ջոզեֆին բնութագրեցին որպես խիզախ զինվոր և իրենց վիշտը հայտնեցին Ջոզեֆի մահվան կապակցությամբ։

## Տես նաեւ
*Հայերը Պակիստանում

## Աղբյուրներ

Կատեգորիա:Հայերն Ասիայում
Ալհամբրա. Իսպանիա (Սուրենյանց)

**«Ալհամբրա. Իսպանիա»**, նկարիչ Վարդգես Սուրենյանցի լավագույն բնանկարներից։ 1897 թվականին Սուրենյանցը ուղևորվում է Իսպանիա, վրձնում մի շարք պատկերներ, որոնք ներկայացնում են մավրիտանական ճարտարապետություն։ Վերջիններիս շարքում աչքի է ընկնում նաև Ալհամբրա մզկիթի բակը պատկերող 1898 թվականի կտավը, որը ներկայացվել է Շարժական Գեղարվեստական Ցուցահանդեսների ընկերության 26-րդ ցուցահանդեսում։ Այժմ ներկայացվում է Հայաստանի ազգային պատկերասրահում մշտական ցուցադրությամբ։

## Թեմատիկա
Սուրենյանցի հրապուրվածությունը ճարտարապետական շինությունների ներքին հարդարանքով առավելապես երևում է 1897-1898 թվականներին Ֆրանսիա և Իսպանիա կատարած ուղևորության ժամանակ վրձնած մի շարք պատկերներում։ «Ալհամբրա» կտավը լավ պատկերացում է տալիս մավրիտանական ճարտարապետության վերաբերյալ։ Մավրիտանական ճարտարապետությունը ծնունդ է առել 8-րդ դարում և զարգացել մինչև 15-րդ դարը Իսպանիայում արաբների տիրապետության շրջանում։ Այն ներկայացնում է Արևելքի ու Արևմուտքի 2 ժողովուրդների՝ արաբների և իսպանացիների մշակույթների փոխազդեցության հետևանքը՝ համաշխարհային ճարտարապետության մեջ գրավելով իր ինքնուրույն տեղը՝ որպես ինքնատիպ ոճ։

Ինչպես «Ալհամբրա» կտավի, այնպես էլ Սուրենյանցի՝ ճարտարապետական շինության ներքին տարածություններ ներկայացնող մյուս պատկերների առաջին հատվածները կամ նրանց առանցքները շեշտված են սյուների միջոցով, որոնք իրենց հորինվածքային կառուցմամբ պատկերված են մոտ 120° անկյան տակ։

## Նկարագրություն
Կտավում պալատի փոքրիկ անկյունը բավարար պատկերացում է տալիս Արևելքի տիրակալների ճոխ ապրելակերպի մասին։ Սուրենյանցն ընտրել է շատ հարմար դիտակետ, որտեղից երևացող արաբեսկներով զարդարված կամարների շարքը ներդաշնակ հաջորդականությամբ հեռանում է դեպի խորքը, ստեղծում գեղանկարչական հնարավորություն ստվերների մեջ ընկղմելու դրանք, հարստացնելու երանգների բազմազանությունը, դրանց միջոցով ընդգծելու արևելյան ճարտարապետության փարթամությունը։

Նկարիչը խորությունն ու տարածականությունը տանում է պլաններով, որտեղ անցումները կայուն են։ Հմտորեն է կիրառված թե՛ գծային, թե՛ գունային հեռանկարը։ Տարածական խորությունը շատ լավ է նպաստում դիմացի բաց պատուհանից երևացող, արևով ողողված քաղաքի բնանկարը։ Ուշադիր մշակված բազմաթիվ զարդանկարները պահպանել են իրենց ներքին կառուցվածքը և գեղանկարչորեն միահյուսվել են պատկերի ընդհանուր կոլորիտին՝ թողնելով շատ հաճելի տպավորություն։ Տեղ-տեղ օգտագործած տաք օխրայի բաց երանգներով ստեղծված է արտացոլման կատարյալ տպավորություն։ Շագանակագույնի երանգները խոյակ են ու ու նրբահյուս զարդաքանդակ։ Ալհամբրայի սյուները նկարիչը հետագայում օգտագործում է «Իսպանուհիներ» գողտրիկ կտավում։

## Ծանոթագրություններ

## Գրականություն
* Մարտիկյան Ե․ «Հայկական կերպարվեստի պատմություն», Երևան 1975
* Զոհրաբյան Շ, «Վարդգես Սուրենյանցի նկարների կոմպոզիցիոն-տարածաչափական առանձնահատկությունները», Երևան 2014
* Ղազարյան Մ․, «Վարդգես Սուրենյանց», Երևան 1960

Կատեգորիա:1898 նկարներ
Կատեգորիա:Վարդգես Սուրենյանցի նկարներ
Լեռնահովիտ (համայնք, Քաշաթաղի շրջան)

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Լեռնահովիտ**, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։

## Աշխարհագրություն
Համայնքը տեղաբաշխված է Արցախի Հանրապետության արևմտյան մասում։ Ունի բարձրլեռնային տեղանք։ Համայնքի տարածքը 6363,4 հա է, որից 2845,2 հա-ն անտառային հողեր են։ Համայնքի մոտով է հոսում Հոչանց գետը։

Բերձոր շրջկենտրոնից հեռու է 54 կմ, իսկ մայրաքաղաք Ստեփանակերտից` 104 կմ։

## Վարչատարածքային բաժանում և համայնքային կյանք
Համաձայն Արցախի Հանրապետության վարչատարածքային բաժանման՝ Լեռնահովիտ համայնքն իր մեջ ներառում է Լեռնահովիտ, Շրվական և Սպիտակաջուր գյուղերը։

Համայնքում գործում էր գյուղապետարան, միջնակարգ դպրոց։

Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությունը։

Գործում էր ինքնահոս ջրամատակարարման համակարգ, որը սնվում էր բազմաթիվ ակունքներից։ Առկա են նաև խմելու ջրի համար պիտանի մշտական գործող աղբյուր-առվակներ։

2015 թվականի դրությամբ համայնքային ճանապարհները բնահողային էին։

Համայնքը միացված էր հանրապետության տրանսպորտային կապին։

## Բնակչություն
Լեռնահովիտ համայնքի բնակչությունը 2015 թվականի դրությամբ կազմել է 125 մարդ, որոնք ձևավորել են 34 տուն։ Նույն թվականի դրությամբ Լեռնահովիտ գյուղում բնակվել է 56 մարդ, որոնք կազմել են 16 տուն։ Շրվական գյուղում բնակվել է 24 մարդ, որոնք կազմել են 7 տուն։ Սպիտակաջուր գյուղում բնակվել է 45 մարդ, որոնք կազմել են 11 տուն։

## Կրթություն
Լեռնահովիտ համայնքում գործում էր միջնակարգ դպրոց, որտեղ 2015 թվականի դրությամբ սովորում էր 24 աշակերտ։

## Տնտեսություն
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 3227,8 հա-ը գյուղատնտեսական նշանակության են։

## Ծանոթագրություններ

Կատեգորիա:Քաշաթաղի շրջանի համայնքներ
Նինա Բուրգեր

**Նինա Բուրգեր** (, ), ավստրիացի ֆուտբոլիստուհի, հարձակվող, խաղացել է Ավստրիայի ֆուտբոլի կանանց ազգային հավաքականում։ Համարվում է հավաքականի պատմության լավագույն ռմբարկուն (53 գոլ)։

## Կենսագրություն
Ֆուտբոլը սկսել է խաղալ 1995 թվականին՝ կանանց «Հաուսլյայտեն» ակումբում։ 2001 թվականին նա սկսել է իր պրոֆեսիոնալ կարիերան տարածաշրջանում հանդես եկող «Լանգենրոր» ակումբում։ 2005 թվականին նա երկարաժամկետ պայմանագիր է կնքել «Նոյլենբախ» ակումբի հետ, որի կազմում տասն անգամ անընդմեջ դարձել է Ավստրիայի չեմպիոն։ 2010 թվականին Նինա Բուրգերը ճանաչվել է Ավստրիայի լավագույն ֆուտբոլիստ։

2013/14 թվականների մրցաշրջանում նա օգնել է իր ակումբին դուրս գալ Չեմպիոնների լիգայի քառորդ եզրափակիչ։

2014 թվականի գարնանը վարձավճարով տեղափոխվել է Կանանց ֆուտբոլի ազգային լիգայի  «Հյուստոն Դաշ» ակումբ, որի կազմում անցկացրել է 14 հանդիպում։

2015 թվականի հունիսին պայմանագիր է կնքել կանանց Բունդեսլիգայի «Սանդ» ակումբի հետ։

Ավստրիայի ֆուտբոլի կանանց ազգային հավաքականի կազմում Նինա Բուրգերը 2017 թվականի Եվրոպայի առաջնությունում հասել է կիսաեզրափակիչ։

2021 թվականի հունիսի 19-ին նա պաշտոնական հրաժեշտ է տվել ֆուտբոլին։

## Անձնական կյանք
Ավարտել է ոստիկանական դպրոցը և ծառայել Վիեննայի ոստիկանությունում։

## Ձեռքբերումներ
### «Նոյլենբախ»
*Ավստրիայի չեմպիոն՝ 2005/06, 2006/07, 2007/08, 2008/09, 2009/10, 2010/11, 2011/12, 2012/13, 2013/14, 2014/15
*Ավստրիայի գավաթակիր՝ 2005/06, 2006/07, 2007/08, 2008/09, 2009/10, 2010/11, 2011/12

## Ծանոթագրություններ

## Արտաքին հղումներ
* Профиль на soccerway.com
* Профиль на soccerdonna.de

Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի կին ֆուտբոլիստներ
Կատեգորիա:Կանանց ֆուտբոլի հարձակվողներ
Այտանա Բոնմատի

**Այտանա Բոնմատի Կոնկա** . ; ), իսպանացի պրոֆեսիոնալ ֆուտբոլիստուհի, Իսպանիայի կանանց ֆուտբոլի բարձրագույն խմբի՝ Primera División-ի առաջնությանը մասնակցող «Բարսելոնա» թիմի և Իսպանիայի կանանց ֆուտբոլի ազգային հավաքականի կիսաապաշտպան։

Այտանան 14 տարեկանից խաղացել է «Բարսելոնա»-ի պատանեկան թիմում, 2015-2016 մրցաշրջանի ավարտին ընդգրկվել է այդ ակումբի առաջին թիմի կազմում։

2019 թ. մայիսի 23-ին երկարաձգել է պայմանագիրը մինչև 2022 թվականը։

Հաջողությամբ հանդես է եկել նաև Իսպանիայի մինչև 17, ապա՝  մինչև 19 և 20 տարեկան աղջիկների հավաքականների կազմում, 2017 թ. նոյեմբերից ընդգրկվել ազգային հավաքականում և մասնակցել աշխարհի առաջնության որակավորման ու եզրափակչ փուլերի խաղերին։

Այտանան խոստովանել է, որ իր ֆուտբոլային կուռքերը Խավին և  Անդրես Ինիեստան են։

Պրոֆեսիոնալ ֆուտբոլիստուհու գործունեությանը զուգընթաց՝ նա սովորում է Ռամոն Լիուլի անվան համալսարանում։

## Մարզական նվաճումներ
;«Բարսելոնա 2» թիմի կազմում
* Իսպանիայի կանանց ֆուտբոլի երկրորդ խմբի՝ Segunda División-ի առաջնության 2015–16 մրցաշրջանի հաղթող

;«Բարսելոնա ՖԱ» թիմի կազմում
* Իսպանիայի կանանց ֆուտբոլի բարձրագույն խմբի՝ Primera División-ի առաջնության հաղթող - 2019–20, 2020–21, 2021–22 մրցաշրջաններ
* ՈՒԵՖԱ-ի կանանց չեմպիոնների լիգայի գավաթի խաղարկության հաղթող - 2020–21 
* Իսպանիայի կանանց ֆուտբոլի գավաթի խաղարկության հաղթող - 2017, 2018, 2020, 2021
* Իսպանիայի կանանց ֆուտբոլի սուպերգավաթի խաղարկության հաղթող - 2019–20, 2021–22
* Կատալոնիայի կանանց ֆուտբոլի գավաթի խաղարկության հաղթող - 2016, 2017, 2018, 2019
;Իսպանիայի աղջիկների ֆուտբոլի հավաքականների կազմում
* FIFA U-20 գավաթի խաղարկության եզրափակիչ մրցախաղի մասնակից - 2018 
* FIFA U-17 գավաթի խաղարկության եզրափակիչ մրցախաղի մասնակից - 2014 
* ՈՒԵՖԱ-ի մինչև 17 տարեկան աղջիկների առաջնության հաղթող - 2015, ՈՒԵՖԱ-ի մինչև 17 տարեկան աղջիկների առաջնության եզրափակիչ մրցախաղի մասնակից - 2014 
* ՈՒԵՖԱ-ի մինչև 19 տարեկան աղջիկների առաջնության հաղթող - 2017, ՈՒԵՖԱ-ի մինչև 19 տարեկան աղջիկների առաջնության եզրափակիչ մրցախաղի մասնակից - 2016

;Իսպանիայի կանանց ֆուտբոլի ազգային հավաքականի կազմում
* Կիպրոսի գավաթի խաղարկության հաղթող - 2018
**Անհատական ձեռքբերումներ**
* ՈՒԵՖԱ-ի կանանց առաջնության խորհրդանշական հավաքականի անդամ - 2022
* ՈՒԵՖԱ-ի մինչև 17 տարեկան աղջիկների առաջնության խորհրդանշական հավաքականի անդամ - 2015
* Իսպանիայի կանանց ֆուտբոլի գավաթի խաղարկության ամենաարժեքավոր խաղացող - 2019-20
* Կատալոնիայի «Տարվա լավագույն խաղացող» - 2019
* ՈՒԵՖԱ-ի կանանց չեմպիոնների լիգայի եզրափակիչ մրցախաղի ամենաարժեքավոր խաղացող - 2021
* ՈՒԵՖԱ-ի կանանց չեմպիոնների լիգայի մրցաշրջանի խորհրդանշական հավաքականի անդամ - 2020–21 
* Բարսայի լավագույն խաղացողի մրցանակ 2020–21

## Ծանոթագրություններ

## Արտաքին հղումներ
* 
* Instagram
* 
* Profile Բարսելոնա ՖԱ-ի կայքէջում
* 
*Profile at Txapeldunak.com 

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Իսպանացի կին ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Լաուրա Ֆայերզինգեր

**Լաուրա Ֆայերզինգեր** (, ), ավստրիացի ֆուտբոլիստուհի, Ֆրանկֆուրտի «Այնտրախտ» ակումբի և  Ավստրիայի ֆուտբոլի կանանց ազգային հավաքականի կիսապաշտպան, նախկին ֆուտբոլիստ Վոլֆգանգ Ֆայերզինգերի դուստրը։

## Կենսագրություն
Լաուրա Ֆայերզինգերն իր պրոֆեսիոնալ կարիերան սկսել է 2008 թվականին «Հոֆ» ակումբում։ 2010 թվականին նա պայմանագիր է կնքել Բունդեսլիգայում նոր ընդգրկված «Հերֆորդեր» ակումբի հետ։ Նա ակումբի կազմում իր նորամուտը նշել է 2010 թվականի օգոստոսի 15-ին՝ «Բավարիայի» դեմ խաղում։

2010/11 թվականների մրցաշրջանում նա մասնակցել է 18 հանդիպման և դարձել 7 գոլի հեղինակ։

2011/12 թվականների մրցաշրջանի մեկնարկից առաջ նա տեղափոխվել է «Բավարիա»։ Դեբյուտային խաղը խաղացել է «Բայերի» դեմ և դարձել գոլի հեղինակ։

2016 թվականին նա տեղափոխվել է «Սենդ» ակումբ

Ավստրիայի հավաքականի կազմում մասնակցել է Եվրո-2017-ին և հասել մինչև կիսաեզրափակիչ։

## Ձեռքբերումներ
### Բավարիա
*Գերմանիայի չեմպիոն՝ 2014/15, 2015/16 թթ․
*Գերմանիայի գավաթակիր՝ 2011/12 թթ․
*Բունդեսլիգայի գավաթակիր՝ 2011 թ․
### Ավստրիայի ֆուտբոլի կանանց ազգային հավաքական
*Կիպրոսի գավաթակիր՝ 2016 թ․
### Անհատական
*Ավստրիայի տարվա լավագույն ֆուտբոլիստուհի՝ 2012 թ

## Ծանոթագրություններ

## Արտաքին հղումներ
* Профиль на сайте «Айнтрахта»
*ОФИЦИАЛЬНЫЕ СПОНСОРЫ ЕВРО СРЕДИ ЖЕНЩИН WOMENSEURO - СЕЗОН 2015/17 ПРЕСС-КИТЫ К МАТЧАМ

Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի կին ֆուտբոլիստներ
Կատեգորիա:Բավարիա Մյունխենի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Ռոմայի ֆուտբոլիստներ
Կատեգորիա:Քյոլնի ֆուտբոլիստներ
Միլի Բրայթ

**Միլի Բրայթ** (, ), անգլիացի ֆուտբոլիստուհի է, «Չելսիի» և Անգլիայի ֆուտբոլի կանանց ազգային հավաքականի պաշտպան։

## Կենսագրություն
Բրայթը ծնվել է Չեստերֆիլդ քաղաքում։ Ինը տարեկանում սկսել է ֆուտբոլ խաղալ ։ Երիտասարդ տարիներին զբաղվել է ձիասպորտով։

2014-ի դեկտեմբերին Բրայթը պայմանագիր է կնքել «Չելսի» ակումբի հետ։ 2015 թվականի մրցաշրջանում «Չելսիի» կազմում անցկացրել է տասնչորս հանդիպում՝ 906 րոպե։ Թիմակիցների կողմից նա ստացել է «Տարվա խաղացող» անունը։

2018 թվականի օգոստոսին Բրայթը երեք տարվա նոր պայմանագիր է  վերակնքել «Չելսիի» հետ։ Պայմանագրի ստորագրման մասին նա ասել է. «Ես պարզապես ցանկանում եմ լինել հաջողակ խաղացող և օգնել իմ թիմակիցներին, որ այդ ֆուտբոլային ակումբն ավելի շատ տիտղոսներ նվաճի։ Այստեղ գտնվելու ընթացքում մենք արդեն նվաճել ենք մի քանի տիտղոսներ, և ես հուսով եմ, որ մենք կկարողանանք շարունակել նույն ոգով շարունակել հաղթել»։

Բրայթն Անգլիային ներկայացրել է երիտասարդական հավաքականի և ազգային հավաքականի կազմում։ 2016 թվականի հունիսին Բրայթը Հյուսիսային Եվրոպայի գավաթի եզրափակիչ խաղի ժամանակ 11 մետրանոցից գոլ է խփել Միացյալ Նահանգների հավաքականի դարպասին։

Հիմնական հավաքականի կազմում նա իր առաջին գոլը խփել է 2016-ի սեպտեմբերին՝ Բելգիայի ֆուտբոլի կանանց ազգային հավաքականի դարպասին (2֊0)։ 2019 թվականի փետրվարին Բրայթը վնասվածքի պատճառով դուրս է մնացել Անգլիայի հավաքականի կազմից։

2022 թվականի հունիսին Բրայթն Անգլիայի հավաքականի կազմում նվաճել է 2022 կանանց ֆուտբոլի Եվրոպայի առաջնության գավաթը։

## Ձեռքբերումներ
### Ակումբային
 **Չելսի**
* Պատկեր:Gold medal icon.svgԱնգլիայի առաջնության հաղթող (**4**)։ 2015, 2017/2018, 2019/2020, 2020/2021
** Պատկեր:Silver medal icon.svg Արծաթե մեդալակիր (**1**)։  2016
* Պատկեր:Gold medal icon.svg Անգլիայի Գավաթակիր (**3**)։ 2014/2015, 2017/2018, 2020/2021
** Պատկեր:Silver medal icon.svg Եզրափակչի մասնակից (**1**)։ 2015/2016
* Պատկեր:Gold medal icon.svg Եվրոպայի լիգայի գավաթակիր  2019/2020, 2020/2021
** Պատկեր:Silver medal icon.svg Եզրափակչի մասնակից(**1**)։  2019/2020, 2020/2021
* Պատկեր:Gold medal icon.svg Անգլիայի սուպերգավաթակիր  2020
* Պատկեր:Silver medal icon.svg ՈՒԵՖԱ-ի Չեմպիոնների լիգայի եզրափակչի մասնակից (**1**)։ 2020/2021
**Ընդհանուր՝ 10 գավաթ**

### Անգլիայի հավաքական
 **Անգլիայի հավաքական**։
* Պատկեր:Gold medal icon.svgԵվրոպայի չեմպիոնուհի 2022
** Պատկեր:Bronze medal icon.svg Եվրոպայի առաջնության կիսաեզրափակիչ (3-4-րդ տեղ)՝ 2017թ
* Պատկեր:Gold medal icon.svgԱռնոլդ Քլարկի գավաթի հաղթող
* Պատկեր:Silver medal icon.svg«She Believes Cup» միջազգային ընկերական մրցաշարի արծաթե մեդալակիր

## Ծանոթագրություններ

## Արտաքին հղումներ

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի կին ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի պաշտպաններ
Կատեգորիա:Չելսիի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Քրիստինե Մինդե

**Քրիստինե Մինդե** (, ծննդյան անունը՝ **Վիգդալ Հեգլանդ** (), ), նորվեգացի ֆուտբոլիստուհի, որը հանդես է գալիս Բունդեսլիգայում՝ գերմանական «Վոլֆսբուրգ»կանանց  ակումբում և Նորվեգիայի կանանց հավաքականում։ Ավելի վաղ խաղացել է «Առնա Բյոռնար» թիմի կազմում իր հայրենի Նորվեգիայում։ Մինդեն ազգային հավաքականում հանդես է եկել 2011 թվականից և մասնակցել է 2011 ու 2015 թվականների աշխարհի առաջնություններին, ինչպես նաև 2013 թվականի Եվրոպայի առաջնությանը։ 2013 թվականի նոյեմբերին ամուսնացել է և վերցրել իր ամուսնու ազգանունը՝ դառնալով Քրիստինե Մինդե։

## Ակումբային կարիերա
Ծնվել է 1992 թվականի օգոստոսի 8-ին Բերգենում, ֆուտբոլ սկսել է խաղալ «Առնա Բյոռնար» ակումբում 14 տարեկանում և դարձել է նրա ամենանշանավոր ֆուտբոլիստուհիներից մեկը։ Եվրոպայի 2013 թվականի կանանց առաջնությունում Նորվեգիայի հավաքականի կազմում հանդես գալուց հետո նրա նկատմամբ հետաքրքրություն են ցուցաբերել Շվեդիայի և Գերմանիայի ակումբները։ Մինդեն տեղափոխվել է շվեդական «Լինչեպինգ»՝ Դամալսվենսկանում կայանալիք մրցաշրջանից առաջ։ «Առնա-Բյոռնարը» չի բացահայտել այդ տեղափոխության վճարի չափը, սակայն հայտարարել է, որ ակումբի համար լրացուցիչ եկամուտը շատ տեղն կլինի։

## Կարիերան հավաքականում
Հանդես գալով երիտասարդական մակարդակում՝ Մինդեն եղել է Նորվեգիայի մինչև 19 տարեկանների հավաքականի ավագը և խաղացել է 2008 թվականին մինչև 20 տարեկան աղջիկների աշխարհի առաջնությունում։

Քրիստինե Մինդեն դարձել է վերջին ֆուտբոլիստուհին, որը ընդգրկվել է Նորվեգիայի գլխավոր հավաքականի կազմում 2011 թվականի աշխարհի առաջնությունում, այն բանից հետո, երբ Լիզա Մարի Վուդսը հեռացվել է հավաքականից ազդրի վնասվածքի պատճառով։ Մինդեն մրցաշարում նորամուտը նշել է խմբում Նորվեգիայի վերջին խաղում՝ փոխարինման դուրս գալով Ավստրալիայի դեմ խաղում ընդմիջումից հետո, որտեղ նորվեգացիները պարտվել են 1։ 2 հաշվով։

Նորվեգիայի հավաքականի գլխավոր մարզիչ Էվեն Պելերուդը Մինդային կանչել է Շվեդիայում 2013 թվականի Եվրոպայի առաջնությանը մասնակցելու համար։ Այս մրցաշարում նորվեգացիների առաջին խաղում Մինդեն իր թիմին առաջ մղեց հաշվի մեջ՝ 26-րդ րոպեին գրավելով Իսլանդիայի դարպասը, որոնք հաշիվը կարողացել են հավասարեցնել միայն խաղի վերջնամասում՝ իրացնելով 11 մետրանոց հարված։ Մենդեն մասնակցել է Դանիայի հետ հաղթական կիսաեզրափակչի ամբողջ խաղին և Գերմանիայի հետ եզրափակչի 90 րոպեին, որտեղ նորվեգացիները պարտվել են և դարձել առաջնության արծաթե մեդալակիր։

Քրիստինե Մենդին 2019 թվականի հունիսի 17-ին իր 100-րդ հանդիպումն է անցկացրել Նորվեգիայի հավաքականի կազմում, որն անցկացվել է 2019 թվականի աշխարհի առաջնության շրջանակներում։

## Ձեռքբերումներ
;Լինչյոպինգ
* Շվեդիայի չեմպիոն (2) - 2016, 2017
* Շվեդիայի գավաթակիր (1) - 2014/15

## Վիճակագրություն

## Ծանոթագրություններ

## Արտաքին հղումներ
* 
* 
* 
* 

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի հարձակվողներ
Կատեգորիա:Նորվեգացի կին ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Կատեգորիա:Ռուսենբորգի ֆուտբոլիստներ
Կատեգորիա:Վոլֆսբուրգի ֆուտբոլիստներ
Սուրբ Նշան եկեղեցի (Հին Ղրիմ)

**Սուրբ-Նշան եկեղեցի,** Ղրիմի Սուրբ Խաչ վանքի կենտրոնական շենքն է, գտնվում է նրա արևելյան մասում և վանքի պարսպի մի հատվածն է, որը  գտնվում է Հին Ղրիմ քաղաքից 3,5 կմ հարավ-արևմուտք Գրիցյա լեռան հյուսիսարևմտյան լանջին։ 2002 թվականից եկեղեցին Սուրբ Խաչ վանքի կազմում վերադարձվել է Հայ Առաքելական եկեղեցուն։

## Պատմություն
Համաձայն եկեղեցու գմբեթի թմբուկի վերին հատվածի արձանագրության տաճարի կառուցումը թվագրվում է 1358 թվականով։ Արձանագրության մեջ ասվում է.

Ավանդությունը պատմում է, որ եկեղեցու անվանումը գալիս է այն տեսիլքից՝ հրե խաչից, որը վանքի հիմնադիրները տեսել են երկնքում ապագա շինության վայրում։

## Ճարտարապետություն
Տաճարի ներքին հարդարանքը շատ համեստ է։ Գլխավոր բեմի առաստաղին պատկերված է գահին նստած Քրիստոսը, զիգզագ գծերի՝ երկնային կայծակների մեջ։ Նրա հարևանությամբ Աստվածամոր, Հովհաննես Մկրտչի կերպարներն են։ Կոմպոզիցիաների եզրերին ավետարանիչների խորհրդանիշներն են՝ հրեշտակ, աղավնի, առյուծ և ցուլ։ Այժմ որմնանկարի մեծ մասը չի պահպանվել, շատ կերպարներ դժվար են երևում։

16-րդ դարում եկեղեցուն կից կառուցվել է զանգակատանով գավիթ։ Տաճարի գավիթի ճարտարապետությունը պարզ է, այն ընդարձակ սրահ է,  բուն տաճարի պես շարված է անմշակ քարով։ Զանգակատունը գտնվում է գավիթի հարավ-արևմտյան անկյունից վեր, այն պահակատուն է եղել, որի պատուհաններից բավական հեռու է դիտվում շրջակա տարածքը։ Նախկինում, երբ անտառը բոլոր կողմերից չի շրջապատել եկեղեցին, այստեղից տեսարան էր բացվել դեպի վանքի ճանապարհի մի հատվածը՝ դեպի Ստարոկրիմսկայա հովիտ՝ Կարասուբազարից դեպի Հին Ղրիմ, դեպի Ագարմիշ։

16-18-րդ դարերում տաճարի գավիթի արևմտյան մասում սեղանատուն է կանգնեցվել։ Սեղանատուն տանող աստիճանների տակ՝ կիսաշրջանաձև խորշի մեջ կա մի շատրվան (այժմ չգործող, որտեղից ժամանակին աղբյուրի ջուր է հոսել, որտեղ տաճարի ծխականները ավանդական արարողության ժամանակ լվացել էին իրենց ձեռքերն ու ոտքերը՝ նախքան եկեղեցի մտնելը։ Ջուրը աղբյուր էթ մատակարարվել շրջակա լեռներից կավե խողովակներով։ Շատրվանի ճակատը 12-13-րդ դարերի փորագրված քարե սալաքար է՝ դեկորատիվ «սելջուկյան հյուս»։

## Ծանոթագրություններ

## Արտաքին հղումներ
*Սուրբ Խաչ, Հայ Սփյուռք հանրագիտարան 2003, էջ՝ 602
* «Ткаченко С.» Сурб-Хач: из позавчера в сегодня, ст. «Боспор Крым», номер 35 по[30 августа[2007 года 

Կատեգորիա:14-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հին Ղրիմի հայկական վանքեր և եկեղեցիներ
Կատեգորիա:Ղրիմահայ առաքելական վանքեր և եկեղեցիներ
Կլարա Բյուլ

**Կլարա Գաբրիելա Բյուլ** (, ), գերմանացի պրոֆեսիոնալ ֆուտբոլիստուհի, Գերմանիայի կանանց ֆուտբոլի բարձրագույն խմբի առաջնությանը մասնակցող «Բավարիա» թիմի և Գերմանիայի կանանց ֆուտբոլի ազգային հավաքականի հարձակվող։

## Կենսագրություն
2016-2020 թվականներին հանդես է եկել SC Freiburg թիմում, ապա երկու մրցաշրջան՝ Մյունխենի «Բավարիա»-ում։

2021 թվականի դեկտեմբերի 14-ին «Բավարիա»-ի հետ կնքած պայմանագրի ժամկետը երկարաձգել է մինչև 2025 թվականը։

2018 թվականի դեկտեմբերին հրավիրվել է Գերմանիայի կանանց ֆուտբոլի ազգային հավաքական, որի կազմում մասնակցել է աշխարհի առաջնության որակավորման և եզրափակիչ փուլերի մրցախաղերին։

## Վիճակագրական տվյալներ
2022 թվականի հուլիսի 21-ի դրությամբ.

## Մարզական նվաճումներ
**SC Freiburg** թիմի կազմում
* Գերմանիայի կանանց ֆուտբոլի գավաթի խաղարկության (DFB-Pokal Frauen) եզրափակիչ մրցախաղի մասնակից - 2018–19

**Մյունխենի «Բավարիա» ֆուտբոլային ակումբի կանանց թիմի կազմում** 
* Գերմանիայի կանանց ֆուտբոլի բարձրագույն խմբի առաջնության հաղթող - 2020–21
**Գերմանիայի կանանց ֆուտբոլի ազգային հավաքականի կազմում**
* ՈՒԵՖԱ-ի կանանց չեմպիոնների լիգայի գավաթի խաղարկության եզրափակիչ խաղի մասնակից - 2022
**[[Գերմանիա]]յի U17 աղջիկների ֆուտբոլի հավաքականի կազմում**
* ՈՒԵՖԱ-ի մինչև 17 տարեկան աղջիկների առաջնության հաղթող - 2016
**Անհատական ձեռքբերումներ**

* ՈՒԵՖԱ-ի կանանց առաջնության խորհրդանշական հավաքականի անդամ - 2022

## Ծանոթագրություններ

## Արտաքին հղումներ
* Հարցազրույց Կլարա Բյուլի հետ, *dfb* 26 May 2019
* Կլարա Բյուլի պաշտոնական կայքէջը

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Բավարիա Մյունխենի ֆուտբոլիստներ
Կատեգորիա:Գերմանացի կին ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի հարձակվողներ
Թոնի Դագան

**Թոնի Դագան** (, ), անգլիացի ֆուտբոլիստուհի, հարձակվողական ոճի կիսապաշտպան, Անգլիայի ֆուտբոլի կանանց ազգային հավաքականի և կանանց «Էվերտոն» ակումբի անդամ։

## Կենսագրություն
Նա իր պրոֆեսիոնալ կարիերան սկսել է «Էվերթոնի» կազմում 2007 թվականին։

2009 թվականին նա ճանաչվել է Անգլիայի լավագույն երիտասարդ խաղացող։ 2010 թվականին «Էվերթոնի» հետ նա նվաճեց Անգլիայի գավաթը։ 2013 թվականի նոյեմբերի 28-ին Թոնի Դագան տեղափոխվել է «Մանչեսթեր Սիթի» ակումբ։ 2015 թվականի օգոստոսին նա դարձել է ակումբի պատմության մեջ առաջին կինը, որը ստացել է մրցաշրջանի լավագույն գոլի մրցանակը։

Մանչեսթեր Սիթիում անցկացրած իր չորս տարիների ընթացքում Դուգանն օգնել է ակումբին 2016 թվականին նվաճել Ֆուտբոլային միության կանանց սուպեր լիգայի չեմպիոնության տիտղոսը, Անգլիայի լիգայի 2016 թվականի գավաթը և 2017 թվականի Անգլիայի գավաթը։

2017 թվականի հուլիսի 6-ին Թոնի Դագան տեղափոխվել «Բարսելոնա»։ Ակումբի հետ 2018 թվականին Թոնին նվաճեԼ Իսպանիայի գավաթը։

## Հավաքականում
Անգլիայի մինչև 17 տարեկանների կանանց հավաքականում նա իր նորամուտը նշել է 2007 թվականի մարտին։ Թոնի Դագան դուրս է եկել փոխարինման և դարձել գոլի հեղինակ։ Այնուհետև նա հանդես է եկել մինչև 19, 20 և 23 տարիքային խմբերի թիմերում։

Իր 18-ամյակի օրը նա հաղթական գոլ է խփել Շվեդիայի դեմ՝ մինչև 19 տարեկան աղջիկների Եվրո-2009-ի եզրափակչում։

2012 թվականի սեպտեմբերի 19-ին առաջին անգամ հանդես է եկել Անգլիայի առաջին հավաքականում։

2015 թվականին հավաքականի կազմում մասնակցել է աշխարհի առաջնության, որտեղ նրա թիմը գրավել է երրորդ տեղը, որից հետո թիմը Քենսինգթոնյան պալատում արժանացել է արքայազն Ուիլյամի ընդունելությանը։

## Անձնական կյանք
2010 թվականին ավարտել է Լաֆբորո քաղաքի քոլեջը։ Ռասայական խտրականության դեմ պայքարող «Kick it Out» կազմակերպության, ինչպես նաև «Saving Lives» բարեգործական կազմակերպության անդամ է։

## Ձեռքբերումներ
### Ակումբային
 **Էվերտոն:**
* Պրեմիեր լիգայի գավաթակիր՝ 2007/08 թթ
* Անգլիայի գավաթակիր 2009/10 թթ
 **Մանչեստր Սիթի:**
* Անգլիայի չեմպիոնուհի 2016
* Անգլիայի լիգայի գավաթակիր՝ 2016թ
* Անգլիայի գավաթակիր՝ 2016/17

 **Բարսելոնա:**
* Իսպանիայի գավաթակիր՝ 2017/18 թթ

### Հավաքականում
 
*Աշխարհի առաջնության բրոնզե մեդալակիր՝ 2015 թ

## Ծանոթագրություններ

## Արտաքին հղումներ
* Էջը ՖԻՖԱ֊յի կայքում 

Կատեգորիա:Անգլիացի կին ֆուտբոլիստներ
Կատեգորիա:Կանանց ֆուտբոլի հարձակվողներ
Կատեգորիա:Էվերթոնի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Անգլիայի հավաքականի ֆուտբոլիստներ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Ատլետիկո Մադրիդի ֆուտբոլիստներ
Նելլի Ստեփանյան

**Նելլի Ստեփանյան**, ֆուտբոլային մրցավար, նախկին ֆուտբոլիստուհի, ֆուտզալ (մինի ֆուտբոլ) խաղացող։  Հանդես է եկել Հայաստանի ֆուտբոլի կանանց ազգային հավաքականի կազմում։

## Ակումբային կարիերա
Նելլի Ստեփանյանն իր մարզական կարիերան սկսել է 1991 թվականին՝ խաղալով «Քոլեջ» թիմում, որն այդ տարիներին բավականին արդյունավետ խաղ էր ցուցադրում։

## Միջազգային կարիերա
Հայաստանի ֆուտբոլի կանանց ազգային հավաքականի կազմում Ստեփանյանը մասնակցել է Եվրոպայի կանանց ֆուտբոլի 2009 թվականի առաջնության որակավոորման փուլի մրցախաղերին, ինչպեես նաև Խորվաթիայի թիմի դեմ 2007 թվականի նոյեմբերի 6-ին անցկացված ընկերական խաղին։

## Մրցավարական կարիերա
2011 թվականին հրաժեշտ տալով ֆուտբոլիստուհու կարիերային՝ Ստեփանյանը դարձել է ՖԻՖԱ-ի մրցավար, սպասարկել ինչպես Հայաստանի բարձրագույն խմբի առաջնության, այնպես էլ միջազգային խաղեր։ Մրցավարի և չորրորդ պաշտոնյայի գործունեությունն սկսել է 2011 թվականին։ Հիմնականում վարում է կանանց մասնակցությամբ մրցախաղեր, սակայն հանդես է գալիս նաև որպես Հայաստանի տղամարդկանց բարձրագույն խմբի առաջնության խաղերի չորրորդ պաշտոնյա։

## Տես նաև
*Հայաստանի կանանց միջազգային ֆուտբոլիստների ցանկ

## Ծանոթագրություններ

Կատեգորիա:Հայ կին ֆուտբոլիստներ
Կատեգորիա:Հայ ֆուտբոլիստներ
Կատեգորիա:Ֆուտբոլային կին մրցավարներ
Իտալիայի ֆուտբոլի կանանց ազգային հավաքական

**Իտալիայի ֆուտբոլի կանանց ազգային հավաքական** (), Իտալիայի ներկայացուցիչը կանանց ֆուտբոլի միջազգային հարթակում։ Հավաքականը ղեկավարում է Իտալիայի ֆուտբոլի ֆեդերացիան։

Հավաքականը մասնակցել է աշխարհի երեք առաջնությունների (1991, 1999 և 2019 թվականներին)։ Լավագույն արդյունքը եղել է քառորդ եզրափակիչ հասնելը 1991 թվականի աշխարհի առաջնության ժամանակ (12-ից 6-րդ տեղը)։ Հավաքականը նաև նաև խաղացել է Եվրոպայի առաջնության երկու եզրափակիչներում (1993 և 1997 թվականներին)՝ զիջելով երկուսում էլ։ Հավաքականի կազմում ամենաշատ խաղերն անցկացրել է Պատրիցիա Պանիկոն՝ 196 հանդիպում, հավաքականի լավագույն ռմբարկուները Պատրիցիա Պանիկոն և Էլիզաբեթա Վինյոտոն են (երկուսն էլ 107-ական գոլ)։ Հավաքականի գլխավոր մարզիչը Միլենա Բերտոլինին է, որն այդ պաշտոնում նշանակվել է 2017 թվականին։ Հավաքականի գործող ավագը «Յուվենտուսի» պաշտպան Սառա Գաման է։

2021 թվականի ապրիլի 16-ի դրությամբ հավաքականը 15-րդ տեղն է զբաղեցնում ՖԻՖԱ կանանց հավաքականների ռեյտինգով, իսկ ՈՒԵՖԱ-յի ռեյտինգով՝ 8-րդ։

## Մարզչական կազմ
.

## Հավաքականի մարզիչներ

## Միջազգային մրցաշարերում մասնակցության պատմություն
 **Չեմպիոն**&nbsp;&nbsp; **Եզրափակչի մասնակից**&nbsp;&nbsp; 3-րդ տեղ&nbsp;&nbsp; 4-րդ տեղ կամ կիսաեզրափակիչ&nbsp;&nbsp;

### Մասնակցություն աշխարհի առաջնություններին

### Մասնակցություն Եվրոպայի առաջնություններին

## Ծանոթագրություններ

Կատեգորիա:Ֆուտբոլն Իտալիայում
Կատեգորիա:Իտալիայի ֆուտբոլի ազգային հավաքական